Melchior Cibinensis
Melchior Cibinensis Res apud Vicidata repertae: Nativitas: 2. millennium; Transsilvania Obitus: 1531; Patria: Hungaria Nicolaus Melchior Cibinensis Transilvanus, qui saeculo sextodecimo ineunte floruit, fuit alchemista peritus, identitate incerta. De eo nihil scimus nisi quod e Cibinio Transsilvaniae ortus sit: ita enim rubricatur editio prima operis eius alchemici Processus Sub Forma Missae, anno 1602 editore Lazaro Zetznero divulgata. Opus olim "ad Ladislaum Ungariae et Bohemiae Regem" missum esse dicitur, i.e. Ladislaum II(en), Bohemiae ab anno 1471, Hungariae ab 1490 regem, qui Budapestini anno 1516 mortuus erit. Sunt qui cum Stephano Weszprémio "Nicolaum Melchiorem Cibinensem" pseudonymum fuisse censent ministri et archiepiscopi humanistae Nicolai Olahi; alii post Ladislaum Szathmáry rationibus pluribus negant. Recentius Cosmin Popa-Gorjanu cum collegis alchemistam Nicolaum Melchiorem nepotem fuisse Melchioris Aurifabri, qui Cibinii inter annos 1459 et 1487 florebat.